da vi da de en en de de da da da da da da id en de da en da da da da da da en en en en en da en da en da pl en it en en pl en es en da da da en en en en en sv en en da da da da da da da en sv en en sv nb da de en fr da da en da da en fi da da da de nl da en
H1: Et comeback af episke dimensioner (opdateret) - Hafnia Floorball Club
Kirk - 22. september 2014
Bagud 1-6 halvvejs i premiereopgøret mod Rungsted-Hørsholm lignede det et klart nederlag til Hafnia, men så vendte kampen på en tallerken, og det orangeklædte udehold blev reduceret til statister. 9-6 viste måltavlen til slut efter en 3. periode, der blev vundet hele 7-0!
Modstanderen skulle lige ses an – det var taktikken. Hafnia havde i pokalturneringen haft held med at stå kompakt mod mægtige Copenhagen, så længe der vel at mærke var kræfter til det. Rungsted virkede dog til at tale med, men ak – første gang Hafnia for alvor satsede fremad, gav det en kontra den anden vej, og 2 mod 1 scorede den rutinerede målmaskine Peter Thage sikkert. Scoringen føltes mest af alt som et udslag af uheld, så Hafnia fortsatte ufortrødent med at søge chancerne i den anden ende. Med 5 minutter tilbage af perioden blev Hafnia imidlertid på ny straffet af det effektive udehold, som virkede til at have lagt den helt rigtige taktik. Kampen var intens fra første fløjt, men det var først i periodens sidste minut, at dommerne følte trang til at sende spillere i udvisningsboksen.
Hafnia startede således 2. periode i overtal, og det udnyttede Mads Mortensen til snedigt at score mellem benene på Rungsted-keeperen. Mads viste initiativ, da overtalsspillet virkede lidt fastlåst, og tog uventet turen ind mod kassen fra sin position på venstre fløj. Scoringen gav hjemmeholdet øjeblikkelig gejst, men en lidt hårdt dømt udvisning til Terkelsen, der lige var kommet ud af udvisningsboksen, gav straks udeholdet chancen for at udbygge føringen, og det gjorde de! Et yderst effektivt powerplay sikrede Thage et hattrick tidligt i kampen. Herefter fulgte straks et klodset selvmål til 1-4. Så da Rungsted udbyggede føringen til hele 4 mål få minutter efter, var det allerede tid til en timeout. Den umiddelbare effekt udeblev dog, og da Jannick Strikerts udvisning igen sendte Hafnia i undertal, virkede det helt afgørende at holde Rungsted fra overtalsscoring nr. 2. Den opgave mislykkedes imidlertid også, og så blev det 1-6 ved lynhurtige Thomas Gaard. Da Terkelsen reducerede til 2-6 kort før 2. periodes udløb, tænkte de fleste af de fremmødte tilskuere derfor nok, at der kun var tale om et trøstemål frem for det, det reelt var: Startskuddet til et sandt stormløb mod Rungsted-målet. Faktisk kunne Hafnia allerede 5 sekunder efter scoringen have reduceret yderligere, hvis Jeppe Trier havde udvist vanlig skarphed foran mål.
Jeppe, der fra 3. periodes start blev rykket frem fra center til wing, skulle imidlertid hurtigt få lejlighed til at revanchere sig. En milimeterpræcis aflevering fra Kirk op langs banden gav Jeppe mulighed for at sende et lavtgående projektil henover målmandens ben og ind ved fjerneste stolpe til 3-6. Nyerhvervelsen fra Copenhagen, Nicholai Ellebæk, udnyttede kun 30 sekunder efter momentum til at reducere afstanden til kun to mål. Game on – og nu var det Rungsted, der havde brug for en timeout. Herefter var det tid til kampens detalje: Søger sendte en aflevering op til sølvræven Werdelin, der omtrent midt på modstanderens halvdel flugtede bolden ind i kassen. En fabelagtig afslutning, der for alvor gav Hafnia blod på tanden – alt lykkedes! Selv om sæsonen kun lige er begyndt, kan der meget vel være tale om sæsonens mål! Og det skulle blive endnu bedre for hjemmeholdet, som på dette tidspunkt i kampen ikke så ud til at tvivle på, at comebacket ville blive fuldbyrdet. Det skinnede ud af samtlige spillere i samtlige skift, og Rungsted virkede rådvilde samtidig med, at trætheden begyndte at melde sig. Terkelsen gav herefter den groggy orange bokser en uppercut til kæben med sit udlignende mål. Nu hang udeholdet for alvor med mulen – en sikker sejr var formøblet. Men prøvelserne var ikke overstået for de orange. Der var ikke langt mellem udvisningerne i kampen, og fra fløjen lykkedes det Jeppe at score fladt i overtal med godt 6 minutter tilbage på uret. Hafnia var foran for første gang!
I slutfasen kastede Kirk sig ned i et skud i en efterhånden sjælden mulighed for Rungsted 2 mod 1, og det kostede en udvisning for liggende spil. Nu havde udeholdet muligheden for at stjæle et point tilbage, men efter kun 10 sekunders overtal begik Rungsteds Peter Gormsen en decideret svinestreg mod Mads Mortensen (og sit eget holds chancer), og for den forseelse måtte han bøde med 5 minutter i udvisningsboksen. Mads røg dog også selv i boksen kort efter, og dramaet havde dermed de allerbedste betingelser i Sundbyhallen! Rungsted trak keeperen ud for at lægge maksimalt pres på amagerkanerne, men kaptajn Peter Steen Jensen straffede satsningen ved at score i tomt mål med omkring et minut tilbage af kampen. Knockout – kampen var afgjort og et helt usandsynligt comeback en realitet!!! Mads kunne sætte endnu en scoring med få sekunder tilbage til 9-6. Hafnia kunne gå på vandet!
Det kunne ikke ødelægge dagen, at Rungsteds anfører som den eneste i hallen ikke ville anerkende nederlaget. I klassisk “dårlig taber-stil” skulle der nedlægges protest over det ene og det andet, og det blev da også til klynk i hans “tak for kampen-tale”. Det ville klæde et godt Rungsted-mandskab at udvælge en mere sportslig anfører.
Hafnia FC – Rungsted-Hørsholm FK 9-6 (0-2, 2-4, 7-0)
1. 01:59 0-1 Peter Thage (Thomas Gaard)
1. 14:45 0-2 Peter Thage (Thomas Gaard)
1. 19:31 U2 Morten Ketelsen, Rungsted
1. 20:00 U2 Thomas Gaard, Rungsted
1. 20:00 U2 Anders Terkelsen, Hafnia
2. 00:36 1-2 Mads Mortensen (Peter Steen Jensen) PP
2. 02:10 U2 Anders Terkelsen, Hafnia
2. 03:08 1-3 Peter Thage (Thomas Gaard) PP
2. 03:31 1-4 selvmål
2. 05:44 1-5 Morten Ketelsen (uass.)
2. 05:44 Timeout, Hafnia
2. 08:05 U2 Jannick N. Strikert, Hafnia
2. 09:21 1-6 Thomas Gaard (Michael Transel) PP
2. 14:24 U2 Andreas Ritterfeldt, Rungsted
2. 19:32 2-6 Anders Terkelsen (uass.)
3. 02:13 3-6 Jeppe V. Trier (Kristian Kirk)
3. 02:42 4-6 Nicholai Ellebæk (uass.)
3. 02:42 Timeout, Rungsted
3. 05:25 5-6 Michael Werdelin (Kristian Søger)
3. 08:00 6-6 Anders Terkelsen (Mads Mortensen)
3. 11:21 U2 Nicholai Ellebæk, Hafnia
3. 12:18 U2 Peter Thage, Rungsted
3. 13:55 7-6 Jeppe V. Trier (Peter Steen Jensen) PP
3. 16:14 U2 Kristian Kirk, Hafnia
3. 16:24 U5 Peter Gormsen, Rungsted
3. 17:37 U2 Mads Mortensen, Hafnia
3. 18:48 8-6 Peter Steen Jensen (tomt mål)
3. 19:57 9-6 Mads Mortensen (Anders Terkelsen) PP
Nicholai Ellebæk (close race – én stemme foran Werdelin, Peter, Jeppe og Møller)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club